10/03/2017 | Administración LocalMunicipal
A Laracha
Decreto sobre contratación de auxiliares de policía pocal

RESOLUCIÓN DE ALCALDÍA O artigo 95 da Lei 4/2007, de 20 de abril, de Coordinación de Policías Locais de Galicia establece que nos concellos con aumento notorio de poboación en tempadas determinadas poderase incrementar transitoriamente o seu cadro de persoal mediante a contratación de persoal con funcións de auxiliar de policía. O Corpo da Policía Local do Concello da Laracha considérase que presta funcións prioritarias (o art.20. Uno.2 C) da Lei 48/2015, do 29 de outubro, fixa unha taxa de ata o 100% de reposición de efectivos nos Corpos da Policía Local mentres con carácter xeral establécese o 50%), e atópase nunha situación na que o número de membros do corpo da Policía Local do Concello reduciuse considerablemente motivada por varias circunstancias, un funcionario de carreira, o oficial da Policía Local atópase en situación de incapacidade permanente, e dous funcionarios pasaron á situación de xubilación, de modo que existen dúas vacantes no persoal, así mesmo en este momento tamén existe unha baixa por incapacidade temporal, da cal se descoñece o momento na que será alta dito policía. Estas circunstancias provocan unha falta de persoal para a prestación do servizo e a necesidade inminente de solventar o problema aínda que sexa de forma temporal de cara a tempada estival co conseguinte incremento da carga de traballo e porén os reforzos nos servizos de vixilancia, razóns polas que se considera o reforzo do servizo mediante a contratación de persoal, auxiliares de policía local, como un caso excepcional e unha necesidade urxente e inaprazable que afectan a un servizo que presta funcións prioritarias. Segundo o artigo 20.2a Lei 48/2015, do 29 de outubro, de orzamentos xerais do estado para o ano 2016 (prorrogados no presente ano) “durante el año 2016 no se procederá a la contratación de personal temporal, ni al nombramiento de personal estatutario temporal o de funcionario interino salvo en los casos excepcionales y para cubrir necesidades urgentes e inaplazables que se restringirán a los sectores, funciones y categorías profesionales que se consideren prioritarios o que afecten al funcionamiento de los servicios públicos esenciales”. O artigo 20.4 sinala tamén que: “La contratación de personal laboral temporal y el nombramiento de funcionarios interinos y de personal estatutario temporal, en las condiciones establecidas en el apartado dos de este artículo requerirá la previa autorización del Ministerio de Hacienda y Administraciones públicas”. Efectuada a solicitude previa de autorización ao Ministerio de Hacienda y Administraciones Públicas o pasado ano 2015 para iniciar os procesos selectivos de persoal que puideran ser susceptibles de dita autorización previa, recibiuse resposta na que textualmente dicía: “corresponde a la potestad de autoorganización y capacidad de decisión de esa Entidad Local la evaluación de las necesidades de la contratación …. en tanto que o referido apartado 4 no ten carácter básico segundo o apartado 7 do mesmo artigo. Tense solicitado á Dirección Xeral de Emerxencia e Interior a ampliación do período de contratación de catro meses, que sinala o artigo 95.1 da Lei 4/2007 do 20 de abril de Coordinación de Policías Locais, a seis meses, e un informe ás bases da convocatoria previsto no artigo 16 da citada Lei. Ambas cuestións foron informadas favorablemente segundo escritos recibidos o 27 de febreiro de 2017 (rexistro de entrada n.º 961 e 962). Tendo en conta as atribucións que me confiren os artigos 21.1. g) da Lei 7/1985, de 2 de abril, reguladora das Bases do Réxime Local, e o disposto no artigo 15 do Texto Refundido de la Ley del Estatuto de los Trabajadores, Real Decreto Lexislativo 2/2015, do 23 de octubre, RESOLVO: PRIMEIRO.–Aprobar as seguintes Bases de selección para a contratación laboral temporal mediante contrato de obra ou servizo determinado de tres auxiliares de policía local por período de seis meses: BASES PARA A SELECCIÓN EN RÉXIME LABORAL TEMPORAL DE TRES AUXILIARES DE POLICIA LOCAL PARA O CONCELLO DA LARACHA PRIMEIRA.–OBXECTO DA CONVOCATORIA, MODALIDADE DE CONTRATACIÓN E DURACIÓN DO CONTRATO. O obxecto desta convocatoria é a contratación laboral temporal de tres Auxiliares de Policía Local, a través de procedemento do selección que se sinala nestas bases, de conformidade co establecido no Texto Refundido de 30 de octubre, por el que se aprueba el texto refundido de la Ley del Estatuto Básico del Empleado Público (en adiante TREBEP), a Lei 7/1985, de 2 de abril, Reguladora de las Bases del Réxime Local, o Real Decreto Lexislativo 781/1986, do 18 de abril, por el que se aproba el Texto Refundido de las disposicións legais vixentes en materia de Réxime Local, a Lei 2/2015, do 29 de abril, do emprego público de Galicia, e demais disposicións de pertinente de aplicación. Corresponderalles desempeñar as funcións propias da categoría de auxiliar de policía local da Laracha, tales como custodia e vixilancia de bens, servizos e instalacións municipais, así como auxilio e colaboración dos funcionarios do Corpo da Policía Local e demais Forzas e Corpos de Seguridade. A modalidade contractual será a de contrato temporal por obra o servizo determinado prevista no artigo 2 do Real Decreto 2720/1998, do 18 de decembro polo que se desenvolve o artigo 15 do Texto Refundido de la Ley del Estatuto de los Trabajadores, Real Decreto Legislativo 2/2015, do 23 de octubre (en adiante TRET), en materia de contratos de duración determinada. A duración dos mesmos será de seis meses, contados a partir da sinatura dos mesmos. As retribucións mensuais serán de 1.619,29 € brutos, por tódolos conceptos, incluída a prorrata da paga extra) que se abonarán con cargo á partidas orzamentarias 130/13100 (retribucións) e 130/16000 (seguros sociais). SEGUNDA.–CONDICIÓN DOS ASPIRANTES. Para tomar parte neste proceso selectivo os aspirantes deberán reunir os seguintes requisitos, referidos todos e cada un á data en que remata o prazo de presentación de solicitudes: a) Ter a nacionalidade española ou ser nacional dun Estado membro da Unión Europea ou nacional dalgún Estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos previstos no artigo 57 do TREBEP. Así mesmo poderán participar, en igualdade de condicións ca os españois, os estranxeiros con residencia legal en España. b) Ter cumpridos 18 anos de idade. c) Estar en posesión da titulación esixible para o acceso como funcionario ao grupo C2 (educación secundaria obrigatoria, graduado escolar ou equivalente), ou en condicións de obtelo na data en que remate o prazo de presentación de instancias, ou outros superiores. d) Ter unha estatura mínima de 1,65 metros os homes, e 1,60 as mulleres. e) Posuír a capacidade funcional para o desenvolvemento das tarefas habituais e funcións correspondentes ao posto de traballo para o que se opta. f) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo nas administracións públicas por expediente disciplinario ou resolución xudicial firme. Será aplicable, no obstante, o beneficio de rehabilitación, segundo as normas penais e administrativas, que o aspirante deberá acreditar mediante o correspondente documento oficial. g) Non incorrer en causa de incompatibilidade ou de incapacidade, conforme á normativa vixente. TERCEIRA.–PRESENTACIÓN DE INSTANCIAS.1.–As solicitudes para tomar parte neste proceso selectivo faranse mediante instancia dirixida ao señor alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello da Laracha, así como na sede electrónica do Concello (sede. alaracha. es) no prazo de CINCO DÍAS HÁBILES, que se iniciará o día seguinte ó da publicación do anuncio da convocatoria no Boletín Oficial da Provincia. Así mesmo poderanse presentar na forma que determina o artigo 16.4 da Lei 39/2015, do 1 outubro, do Procedemento Administrativo Común das Administracións Públicas; neste caso, os participantes deberán enviar a folla onde sexa lexible o rexistro de entrada da administración onde presentaron a instancia e os datos dos solicitantes mediante correo electrónico a dirección concello. laracha@fegamp. gal ou un Fax o número 981606331 dentro do prazo de presentación de instancias. Se, conforme a este precepto se presentan a través das oficinas de Correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.2.–Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: Xustificante do pagamento da taxa por dereito de exame que será de 11 € que poderá ser efectuada en calquera das seguintes contas: ABANCA SA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4.º da Ordenanza fiscal n.º 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de emenda.  Fotocopia do DNI ou documento identificativo.  Fotocopia da titulación esixida na base segunda, punto c desta convocatoria.  Certificado médico a que se refire a Base 2.ª letra e) acreditativo de non padecer enfermidade ou defecto físico que impida exerce-la función propia a desempeñar.  Celga 3 ou equivalente (para ser eximido da proba de avaliación de coñecemento da lingua galega). Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.–Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. CUARTA.–ADMISION DE ASPIRANTES.1.–Rematado o prazo de presentación de instancias, o Alcalde ditará resolución no prazo máximo de dez días naturais declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, dispoñen dun prazo de cinco días hábiles seguintes á publicación da antedita resolución, para presentar as reclamacións oportunas ou emendas de defectos.2.–Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello e sempre que sexa posible, a título informativo e complementario, na web municipal. Na mesma resolución o Alcalde determinará o lugar, data e hora da celebración do primeiro exercicio, así como a composición do Órgano de selección.3.–De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. QUINTA.–TRIBUNAL CUALIFICADOR. O tribunal cualificador será designado por Resolución da Alcaldía no momento de aprobación das listas definitivas de admitidos/as e excluídos/as. Todos/as os/as vogais deberán contar con titulación igual ou superior á esixida como requisito dos aspirantes. O tribunal non poderá constituírse nin actuar sen a asistencia de tres dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 23 da Lei 40/2015, de 1 de outubro, do Réxime Xurídico do Sector Publico, notificándoo á autoridade convócante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co artigo 24 da mencionada Lei. SEXTA.–CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. Sistema de selección: oposición libre. Desenvolvemento das probas e programas A data e máis a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados polo alcalde mediante Resolución, xuntamente coa aprobación da lista definitiva de admitidos e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Así mesmo, e sempre que sexa posible, poderá publicarase, a título informativo e complementario, na web municipal. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás aspirantes un descanso mínimo de trinta minutos entre a celebración deles, ou en xornadas seguintes, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito aos aspirantes que non comparezan a realizalo, agás casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Comezada a práctica dos exercicios, os tribunais poderán requirirlles en calquera momento aos/ás aspirantes que acrediten a súa identidade. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os aspirantes non incluídos na lista terán a consideración de “non aptos”. Así mesmo, e sempre que sexa posible, poderá publicarase, a título informativo e complementario, na web municipal. A selección dos aspirantes realizarase mediante o sistema de oposición libre que se desenvolverá como segue: FASE DE OPOSICIÓN Consistirá na realización das seguintes probas: Primeira.–Comprobación da estatura e probas de aptitude física. Comprobación da estatura Antes de comezar a realización do primeiro exercicio (probas físicas) efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. Probas físicas As probas físicas cualificaranse de apto/non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba. A) Potencia tren inferior: salto vertical. Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguintes regras:  Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar.  Hai que realizar o salto cos dous pés ao mesmo tempo.  Permítense dous intentos, só aos aspirantes que fagan nulo no primeiro. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. B) Resistencia xeral: carreira de 1.000 metros lisos. Realizarase en pista de atletismo ou en calquera zona totalmente chaira de terreo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros no tempo máximo (en minutos e segundos) que se recolle na seguinte táboa para cada sexo e grupo de idade: Segunda.–Proba de coñecementos. A proba de avaliación dos coñecementos dos/as aspirantes deberá amosar o dominio dos contidos do temario especificado no anexo da convocatoria. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respostadas. Terceira.–Proba específica sobre coñecemento do termo municipal e da toponimia local. O órgano de selección someterá aos/ás aspirantes a unha proba para determinar o seu nivel de coñecemento sobre as características propias do concello e a toponimia local. Consistirá en localizar sobre plano rúas e lugares do municipio, edificios e establecementos públicos de interese xeral ou turístico, así como praias e lugares do Concello, que figuren na lista facilitada polo Tribunal inmediatamente antes de comeza-lo exercicio, e/ou en contestar a cuestións sobre coñecemento do territorio municipal. Os/as aspirantes disporán dun tempo máximo de trinta minutos para a súa realización. Cualificarase de cero a tres puntos, sendo necesario acadar como mínimo unha puntuación de un con cinco puntos para superala. Cuarta.–Proba de avaliación do coñecemento da lingua galega, só para aqueles aspirantes que non puidesen acreditalo documentalmente. Esta proba estará dirixida á comprobación, por parte do tribunal, de que os/as aspirantes comprenden, falan e escriben correctamente o galego. Será de carácter obrigatorio e eliminatorio e cualificarase como apto/non apto. Consistirá nunha tradución dun texto do castelán ao galego facilitado polo tribunal, nun tempo máximo de 30 minutos. Corresponderalle ao tribunal determinar o nivel de coñecementos elixido para acadar o resultado de apto. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación de fotocopia do certificado de iniciación na lingua galega ou CELGA 3 ou o equivalente debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa cualificación de apto/a. Cualificación final e relación de aprobados A cualificación definitiva do proceso selectivo será o resultado da suma das puntuacións outorgadas polo tribunal en cada un dos exercicios que compoñen a fase de oposición. Establecida a puntuación final de cada aspirante, elaborarase unha listaxe destes/as baseándose na súa puntuación e por orde decrecente, resultando aprobados/as os/as que, tendo en conta o número de postos de traballo, obtivesen as notas máis altas. No suposto de empate nas puntuacións de dous ou máis aspirantes, estas resolveranse pola puntuación obtida no segundo exercicio do proceso selectivo (proba de coñecementos) e, se iso non fose suficiente, pola puntuación obtida nos sucesivos exercicios ata que se resolva o mesmo. De persistir o empate serán admitidas as mulleres con preferencia aos homes, de acordo co artigo 49 Decreto lexislativo 2/2015, do 12 de febreiro, por el que se aproba o texto refundido de las disposicións legais da Comunidade Autónoma de Galicia en materia de igualdade. Se continua o empate, resolverase por sorteo. No suposto de que os/as seleccionados/as non presenten a documentación requirida ou ben renuncien ao posto obtido, a proposta de contratación efectuarase ao seguinte da lista por puntuación obtida. Publicidade do proceso selectivo A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal e/ou na sede electrónica unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello da Laracha, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos mesmos enviando unha solicitude por escrito, acompañada de fotocopia de DNI, dirixida ao Concello da Laracha, Praza do Concello s/n, 15145, A Laracha. SÉTIMA.–PROPOSTA DE APROBADOS/AS. Concluída a cualificación final do proceso selectivo, o Tribunal publicará no citado taboleiro de anuncios o nome dos/as aspirantes aprobados/as por orde da puntuación total final, con especificación desta. Así mesmo, o Tribunal elevará esta relación, coa acta da sesión, ao Alcalde para proceder á formalización dos contratos correspondentes, a favor dos/as aspirantes que obtiveran a puntuación total máis alta (o Tribunal Cualificador non poderá facer proposta de contratación a favor dun número de aspirantes superior ao dos postos de traballo ofertados). Curso de formación Os/as aspirantes que superasen o proceso de selección deberán participar nun curso de formación que desenvolverá anualmente a Academia Galega de Seguridade Pública. Aqueles/as que xa tivesen participado e obtivesen certificado de asistencia ao dito curso, estarán exentos/as desta obriga por un período de catro anos, de acordo co previsto no artigo 48.2.º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais. Listaxe de substitucións Có resto dos aspirantes non seleccionados/as se elaborará unha relación de reservas, por orden de puntuación, de maior a menor, por si fose preciso cubrir posible vacantes, baixas ou renuncias, válida para os mesmos postos de traballo. OITAVA.–PRESENTACIÓN DE DOCUMENTOS. Cada aspirante proposto presentará no Rexistro Xeral do Concello, no prazo de tres días hábiles (contados a partir da publicación do resultado da selección), os documentos que acrediten que cumpren todos e cada un dos requisitos esixidos na base 2.ª desta convocatoria, no caso de que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza maior, algún aspirante proposto non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. NOVENA.–FORMALIZACIÓN DO CONTRATO. Unha vez presentada a documentación á que se refire o apartado anterior, o órgano competente da Corporación procederá á contratación a favor dos/as aspirantes propostos/as polo Tribunal Cualificador, e será nula a contratación de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo de cinco días naturais, a contar dende a data de notificación do acordo de contratación. Previamente á sinatura do contrato, as/os aspirantes contratados/as deberán subscribir a declaración á que se refire o artigo 13.1 do Real Decreto 598/1985, do 30 de abril, sobre incompatibilidades. Mentres non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do TRET, e estarán suxeitas á lexislación laboral pertinente. DÉCIMA.–NORMAS FINAIS. Primeira. –Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda. –Agás a convocatoria, que se publicará segundo se establece na base 3.ª, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios da Casa do Concello (aínda que cabe a posibilidade de publicación na sede electrónica, e na web do Concello, con carácter complementario). Terceira. –Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderán a continuación do proceso selectivo, salvo que así o decida o órgano convócante deste. Cuarta. –Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso-Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. ANEXO: TEMARIO 1. O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos. Circunstancias modificativas da responsabilidade criminal. Persoas responsables: autores e cómplices.8. Delitos contra a seguridade viaria. Lesións e danos imprudentes.9. Lei de seguridade viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguridade.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía. SEGUNDO.–Publicar as Bases aprobadas no Boletín Oficial da Provincia, e no taboleiro de edictos do Concello da Laracha. Asinado dixitalmente polo sr. alcalde, José Manuel López Varela, do que eu secretario acctal, Santiago Miguel Varyani Sistac, dou fe. ANEXO I SOLICITUDE PARA PARTICIPAR EN PROBAS SELECTIVAS Datos referentes ao posto de traballo á que aspira Datos persoais Solicito Ser admitido nas probas selectivas convocadas para a contratación laboral temporal de tres Auxiliares de Policía Local e declaro que son certos todos os datos consignados nesta solicitude, e que coñezo e reúno as condicións esixidas na convocatoria do posto de traballo ao que opto, referidos á data na que finaliza o prazo de presentación de instancias.1. 2. 3. 4. 5. 6. A Laracha, _____ de ____________________ de _______ Sinatura do interesado SR. ALCALDE DO CONCELLO DA LARACHA